Vilkikas

Vilkikas – specializuota savaeigė ratinė ar vikšrinė mašina, skirta vilkti įvairioms priekaboms, nesavaeigei technikai su važiuokle (statybinės, žemės ūkio mašinos, artilerijos pabūklai), evakuoti sugadintoms transporto priemonėms (automobiliams, šarvuočiams, tankams). Aerodromuose vilkikai tampo nutūpusius lėktuvus.

Vilkikais vadinami ir specializuoti laivai buksyrai.

Sausumos vilkikų rūšys:
 krovininiai vilkikai:
 kelių vilkikai – Paprastai tai specialūs galingi automobiliai, velkantys balnines ar paprastas priekabas. Jie gali vilkti ir kelias sukabintas priekabas, tuomet vilkiko ir priekabų darinys vadinamas autotraukiniu.
 bekelės vilkikai – Paprastai vikšriniai visureigiai ar specializuoti traktoriai, skirti važiuoti prastais gruntiniais keliais ar be jų. Gali vilkti specializuotas priekabas, žiemą – roges su kroviniais.
 artilerijos vilkikai – skirti vilkti artilerijos pabūklams. Paprastai padidinto pravažumo, dažnai – šarvuoti. Gali turėti krovininį kėbulą, kuriame tuo pačiu metu perveža šaudmenis.

Kategorija:Transportas